ક્રિશના માતા પ્રવિણાબેને જણાવ્યું હતું કે, તેને મારા હાથની રસોઈ ખૂબ ભાવે છે. પહેલેથી જ અમે સાથે રહ્યાં ક્યારેક એકલો મુક્યો નહોતો. હોસ્ટેલમાં પણ રહ્યો નથી. તે વિદેશ એકલો જતો ત્યારે દુઃખ થયું હતું. પરંતુ વીડિયો કોલથી વાત કરીએ છીએ. અને તેમાં પણ માત્ર પંદર જ દિવસમાં તેના વીડિયો લોકો ખૂબ જોતા હવે મને લોકો પુછી રહ્યાં છે કે, જુઓ તમારા દીકરાને કેટલો સરસ બોલે છે. આને તો તમે હીરો જ બનાવજો. જો કે, અમે પતિ-પત્નીએ નક્કી કર્યુ છે એની ઈચ્છા પ્રમાણે એ કરશે. મોટાભાઈ યશે જણાવ્યું હતું કે, પહેલેથી જ ક્રિશ સ્પષ્ટ વક્તા છે. જે હોય તે કહી દે અને થોડોક મજાકવાળો સ્વભાવ પણ ખરો એટલે ગમે તેને થોડી જ વારમાં હસતા કરી દે.